สวัสดีค่ะ พอดีว่าตัวหนูมีตกขาวสีน้ำตาลผิดปกติค่ะ เคยเป็นตกขาวสีน้ำตาลเมื่อเดือนมกราคม ช่วงไข่ตกเป็นอยู่ประมาณ 3 วัน แต่ไม่ได้ไปหาค่ะ แต่เดือนกุมภาพันธ์ที่ผ่านมา เป็นตกขาวสีน้ำตาลอีกช่วงไข่ตก เป็นอยู่ประมาณ 5 6 วัน หลังจากนั้นไปหาสูตินรี ให้ยาฆ่าเชื้อมาทาน และยาสอด นีโอเพโนทรานฟอร์ท มาค่ะ แล้วพอมาเดือนนี้ช่วงไข่ตก ก็มีตกขาวสีน้ำตาลอีกแล้วค่ะ เป็นตกขาวสีน้ำตาล ไม่มีกลิ่น ไม่คัน ไม่มีอาการแสบขัด บางครั้งก็มีลักษณะออกมาเป็นคล้ายลิ้มเส้นเล็กๆค่ะ อยากทราบว่าเกิดจากอะไรคะ แล้วทำไมถึงมักเป็นช่วงไข่ตก แบบนี้ต้องพบสูตินรีอีกครั้งไหมคะ แล้วต้องให้แฟนรักษาร่วมด้วยไหมคะ ขอบล่วงหน้าค่ะ
สวัสดีค่ะอาการมีตกขาวสีน้ำตาลออกมาผิดปกติ ไม่ตรงตามรอบเดือน อาจเป็นเลือดออกผิดปกติทางช่องคลอดที่มีสาเหตุมาได้จาก ผลข้างเคียงจากการใช้ยาคุมกำเนิดชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือเป็นเลือดที่ปนออกมากับปัสสาวะ แต่มักมีปัสสาวะแสบขัดร่วมด้วยจากที่กล่าวมา ควรไปพบแพทย์เพื่อตรวจเพิ่มเติมให้ได้การวินิจฉัยที่แน่ชัด เพราะอาจต้องตรวจร่างกาย ตรวจภายในหาสาเหตุที่ทำให้เลือดออกผิดปกติด้วย การไข่ตกไม่น่าทำให้มีเลือดออกผิดปกติ และอาจจะบอกไม่ได้แน่ชัดว่าไข่ตกเมื่อไรอย่างไร หากมีเลือดออกผิดปกติหรือประจำเดือนมาไม่สม่ำเสมออยู่ ถ้าเป็นโรคทางเพศสัมพันธ์จึงค่อยให้แฟนไปรักษาด้วยกันค่ะในตอนนี้ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง